cyanic-selkie/wikianc huggingface dataset:
నిర్మల్ కోట
కోట
వీటిన్నింటిలో ప్రత్యేకమైనది గొలుసు దర్వాజ. ఈ దర్వాజకి పెద్ద ఇనుప పలక వుండేది. వీటని బలిష్టమైన గొలుసుతో పెద్ద చక్రాలకు చుట్టి వుంచేవారు. ద్వారం మూసివేయడానికి తెరవడానికి గొలుసును, వీటిని లాగడానికి ఏనుగును ఉపయోగించేవారు. ఈ దర్వాజా నిర్మాణ తీరును చూస్తే శత్రువు రాకను అడ్డుకోవడానికి ఎంత నైపుణ్యంతో నాటి నిర్మాణాలు చేసారో అర్థమవుతుంది. ప్రస్తుతం జాతీయ రహదారి వెడల్పు పనుల కారణంగా దర్వాజకు సంబంధించిన ఒక దిమ్మె ధ్వంసం అవటంతో మరొక దిమ్మె మాత్రమే ఇప్పుడు ఉంది.
మొత్తంగా నిర్మల్‌ పట్టణంలో ఏడు సింహ ద్వారాలు ఉండేవి. రాజా శ్రీనివాసరావు కాలంలో మొదటి ప్రహరీలో సైనిక శిబిరం ఏర్పాటు చేసేవారు. అప్పటికాలంలో పెట్టిన పేర్ల ఆధారంగా నేటికీ కొనసాగుతున్న నివాస వాడు ఇప్పటికీ మనకు పట్టణంలో కనిపిస్తాయి. నాటి సింహద్వారాలు మాత్రం మనకు శిథిలావస్థలో కనిపిస్తాయి. కొన్ని ద్వారాలు అసు ఆనవాళ్ళే లేకుండా పోయాయి. నిర్మల్‌ కోటల్లో అత్యంత చారిత్రక ప్రాధాన్యత సంతరించుకున్న కోటల్లో ‘బత్తీస్‌ ఘడ్‌’ కోట కూడా ఒకటి.
ఇతర లంకెలు
వర్గం:తెలంగాణ కోటలు వర్గం:నిర్మల్ జిల్లా
చిన్ని
చిన్ని 2022లో విడుదలైన తెలుగు సినిమా. అమెజాన్ సమర్పణలో స్క్రీన్ సీన్ మీడియా ఎంట‌ర్‌టైన్‌మెంట్ ప్రై. లి బ్యానర్‌పై 'సాని కాయిధ‌మ్' అనే తమిళ చిత్రాన్ని 'చిన్ని' పేరుతో తెలుగులోనూ విడుదల చేయనున్నారు. కీర్తి సురేష్, సెల్వ రాఘవన్‌ ప్రధాన పాత్రల్లో నటించిన ఈ సినిమాకు అరుణ్‌ మాతేశ్వరన్‌ దర్శకత్వం వహించిగా, ఈ సినిమా టీజర్‌ను ధనుష్ ఏప్రిల్‌ 22న విడుదల చేయగా, సినిమాను అమెజాన్ ప్రైమ్ వీడియో ఓటీటీలో మే 6న విడుదలైంది.
పోపూరి లలిత కుమారి
ఓల్గా గా ప్రసిద్ధి పొందిన పోపూరి లలిత కుమారి ప్రముఖ తెలుగు రచయిత్రి. ఆంధ్రప్రదేశ్లోని రాజకీయ, సాహిత్యరంగపు చర్చలో స్త్రీవాద ధృక్పధాన్ని ప్రవేశపెట్టిన రచయితగా ఈమెను గుర్తిస్తారు స్త్రీవాద ఉద్యమానికి ప్రతీకగా నిలిచిన ఓల్గా, తనను తాను తెలుగులో గురజాడ అప్పారావు వ్రాసిన కన్యాశుల్కంతో ప్రారంభమైన అభ్యుదయ రచనా పరంపరలో భాగంగా కూడా భావించింది.
నవంబర్ 27, 1950లో గుంటూరు జిల్లా చుండూరు మండలం యడ్లపల్లి గ్రామములో జన్మించారు. వీరి తల్లిదండ్రులు పోపూరి వెంకటసుబ్బారావు, వెంకటసుబ్బమ్మ. ఈమె ఆంధ్ర విశ్వవిద్యాలయంలో తెలుగు సాహిత్యం ఎం.ఎ. చేసిన తర్వాత తెనాలిలోని వి.ఎస్.ఆర్. కళాశాలలో తెలుగు అధ్యాపకురాలిగా పనిచేశారు. ఓల్గా కథలు, నవలలు, పద్యాలు మహిళా సాహిత్యములో ఎన్నదగినవి. చలం, కొడవటిగంటి కుటుంబరావు రచనల వల్ల ప్రభావితమై స్త్రీ చైతన్యము అంశముగా రచనలు చేసి తనకై ఒక ప్రత్యేక స్థానము సంపాదించింది. పత్రికలలో, సాహిత్యములో, అనువాదములలో మహిళా హక్కులపై వివాదాస్పద చర్చలు గావించింది. చలన చిత్ర రంగములో 'ఉషా కిరణ్' సంస్థకు కథా రచయిత్రిగా పనిచేసి మూడు చిత్రాలు నిర్మించి పురస్కారాలు పొందింది. ఈమె రాసిన స్వేచ్ఛ నవలని వివిధ భారతీయ భాషల్లోకి అనువదించడానికి నేషనల్ బుక్ ట్రస్టు స్వీకరించింది.1986 నుండి 1995 వరకు ఆమె ఉషా కిరణ్ మూవీస్ లో సీనియర్ కార్యవర్గ సభ్యురాలిగా పనిచేసారు. 1991 నుండి 1997 వరకు అస్మిత రిసోర్స్ సెంటర్ ఫర్ విమెన్ కు అధ్యక్షురాలిగా పనిచేసారు. ఆమె ప్రస్తుతం అస్మితలో జనరల్ సెక్రటరీగా పనిచేస్తున్నారు.
అమెరికన్ లైబ్రరీ ఆఫ్ కాంగ్రెస్ వారు ఓల్గా వ్రాసిన 12 రచనలను, ఆమె కథల ఆంగ్లానువాదములను తమ సంగ్రహములో చేర్చారు. వీరి విముక్త కథలను అజయ్ వర్మా అల్లూరి కన్నడలోకి అనువదించారు. ఆ కథలు ఇతర భారతీయ భాషలకు కూడా అనువాదమయ్యాయి.
నవలలు
1. సహజ (1986) : ఇది ఒక నలుగురు స్నేహితుల కథ. వీరు పెళ్ళి, కుటుంబం వారి జీవితాన్ని, సృజనాత్మకతను నాశనం చేసిందని, ఆ అణిచివేత నుండి బయటపడటానికి చేసే ప్రయత్నమే ఈ నవల. 2. స్వేచ్ఛ (1987) - తెలుగులో స్త్రీ స్వేచ్ఛ పై అత్యంత వివాదాస్పదమయిన, అత్యంత ప్రజాదరణ పొందిన నవల. చాల మందికి ఈ నవల నచ్చలేదు ఎందుకంటే ఈ నవల స్త్రీ స్వేచ్ఛను చర్చకు తెచ్చింది. ఈ నవలను తొలి తెలుగు స్త్రీవాద నవలగ కూడా పరిగణిస్తున్నారు. ఈ నవలలోని ప్రధాన పాత్ర అరుణ తన జీవితంలో స్వేచ్ఛ అంటే అర్థం కోసం వెతుకుతుంది. ఈ క్రమమంలో తన తల్లి తండ్రులు, భర్థ, కూతురు, కుటుంబం, తను పనిచేసే సంస్థను కూడా వదిలివేస్తుంది.
ఆంగ్లం నుండి తెలుగులోకి అనువాదాలు
1. ఆగ్నెస్ స్మెడ్లీ కథలు (1984) 2. ఆలెక్షన్ద్ర కొల్లంటాయి మూడు తరాలు (Three Generations1989) 3. ఓరిఅన ఫాలసి పుట్టని బిడ్డకు తల్లి ఉత్తరం (Letter to a Child Never Born 1990) 4. ఎరియల్ దర్ఫ్మాన్ విడోస్ (Widows 1994)
ఎడిటెడ్ రచనలు
1. మాకు గోడలు లేవు (1989) - స్త్రీవాద వ్యాసాలు 2. నీలిమేగాలు (1993) - తెలుగులో స్త్రీవాద కవిత్వం పై సంకలనము. స్త్రీవాద విమర్శకులు స్త్రీవాద రచనలపై చేసిన దాడికి స్పందిస్తూ, స్త్రీవాద రచనలను సమర్థిస్తూ రాయబడింది. 3. నూరేళ్ళ చలం (1994) - చలం రచనలపై విమర్శనాత్మక వ్యాసాలు. 4. సహిత - సాహిత్య వ్యాసాలు (2010) సాహిత్య వ్యాసాల సంకలనం. ఇందులో కుటుంబవ్యవస్థ, బాల్యవివాహాలు, తెలుగు నలలలో స్త్రీలు, చలం, మెక్సికన్ స్త్రీవాద రచయితలు, స్త్రీవాద పోయెట్రీ గురించి చర్చించారు.
కో ఎడిటెడ్ రచనలు
1. సారంశం (1994) - ఆంధ్రప్రదేశ్లో స్త్రీల సార వ్యతిరేక ఉద్యమంపై రిపోర్టు. 2. సరిహద్దులు లేని సంద్యలు (1995) - స్త్రీవాద రాజకీయాలపై వ్యాసాలు.
బయటి లింకులు
వర్గం:తెలుగు రచయిత్రులు వర్గం:1950 జననాలు వర్గం:ఆదర్శ వనితలు వర్గం:జీవిస్తున్న ప్రజలు వర్గం:గుంటూరు జిల్లా కథా రచయితలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:గుంటూరు జిల్లా రచయిత్రులు వర్గం:కేంద్ర సాహిత్య అకాడమీ పురస్కారం పొందిన తెలుగు రచయిత్రులు వర్గం:కేంద్ర సాహిత్య అకాడమీ పురస్కారం పొందిన ఆంధ్రప్రదేశ్ రచయిత్రులు వర్గం:లోక్‌నాయక్‌ ఫౌండేషన్‌ పురస్కార గ్రహీతలు వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
ఇరిడేసి
ఇరిడేసి (లాటిన్ : Iridaceae) పుష్పించే మొక్కలలోని ఏకదళబీజాలుకు చెందిన ఒక కుటుంబం. దీని పేరు ఐరిస్ (Iris) ప్రజాతికి చెందిన మొక్కలనుండి వచ్చింది. ఇవి ప్రపంచవ్యాప్తంగా విస్తరించాయి. దీనిలో సుమారు 2000 జాతులు ఉన్నాయి. క్రోకస్ (Crocus), ఐరిస్ ప్రజాతులు యూరేసియా పూలలో ప్రముఖస్థానాన్ని ఆక్రమించాయి.
మూలాలు
వర్గం:ఇరిడేసి వర్గం:ఏకదళబీజాలు
శివలీలలు (సినిమా)
శివలీలలు  తమిళం నుండి డబ్బింగ్ చేసిన తెలుగు చలనచిత్రము.
వెలుపలి లింకులు
திருவிளையாடல் (திரைப்படம்)తిరువిలైయాడల్
మూలాలు
వర్గం:తెలుగు డబ్బింగ్ సినిమాలు వర్గం:సావిత్రి నటించిన సినిమాలు వర్గం:టి.చలపతిరావు సంగీతం అందించిన సినిమాలు
థర్మిష్టర్
thumbnail|కుడి|థర్మిష్టర్ thumbnail|కుడి|థర్మిష్టర్ థర్మిష్టర్ అనేది, ఉష్ణోగ్రతతో పాటుగా నిరోధం మార్పుచెందే స్వభావం గల ఒక నాన్ ఓమిక్ పరికరం.నికెల్, ఇనుము, కోబాల్ట్, రాగి మొదలైనవాటి ఆక్సిడ్లు అర్ధవాహకాలుగా ప్రవర్తిస్తాయి.ఇటూవంటి అర్ధవాహకాలతో థర్మిష్టర్ తయారవుతుంది.సాధారణంగా, ఈ థర్మిష్టర్ని, ఒక ఎపోక్సి తలతో ఉన్న నాళికా గొట్టంలో ఉంచి మూస్తారు. అధిక రుణాత్మక విలువలతో ఉండే ఉష్ణోగ్రత నిరోధక గుణాలు కలిగిన థర్మిష్టర్లను,10kకోటికి చెందిన అల్ప ఉష్ణోగ్రతలను కొలిచే నిరోధక థర్మామీటర్గా వాడుతారు. వీటికి తక్కువ ఉష్ణోగ్రతల వద్ద అధిక నిరోధము ఉండడం వల్ల, అల్ప ఉష్ణోగ్రతలను చాలా కచ్చితంగా కొలవడానికి అనువూగా ఉంటుంది. ఒక చిన్న పూస మాదిరిగా ఉండే అర్ధవాహక పదార్దము థర్మిష్టర్ గా రుపొందుతుంది.ఇది ఒక్స్ సునిశిత థర్మామీటర్గా ఉపయొగపడుతుంది.
మిక్రోతరంగ పుంజాలలోని శక్తి ప్రవాహ రేటును కొలవడానికి థర్మిష్టర్విరివిగా వాడుతారు.ఉష్ణోగ్రతలో వచ్చె ఏ కొద్దిపాటి పెరుగుదల అయినా, థర్మిష్టర్ నిరోధంలో చాలా ఎక్కువ మార్పు తెస్తుంది.దీనికి కారణం థర్మిష్టర్ యొక్క α విలువ చాలా ఎక్కువ కావడమే.కిరణపుంజం వచ్చి థర్మిష్టర్ మీద పడుతుంది.పడి దానిని వేడి చేస్తుంది.ఫలితంగా దాని నిరోధంలో వచ్చే మార్పులను కొలిచి, మిక్రో తరంగము సామర్ధ్యాన్ని మనం చాలా కచ్చితంగా కొలవవచ్చును.
బాహ్య లింకులు
వర్గం:భౌతిక శాస్త్రం
ఘసన్ కనాఫానీ
ఘసన్ కనాఫానీ (Ghassan Kanafani (غسان كنفاني, ఏప్రిల్ 9, 1936 అక్కా, పాలస్తీనా – జూలై 8, 1972 బీరూట్, లెబనాన్) పాలస్తీనాకు చెందిన రచయిత పాలస్తీనా విమోచనా ప్రజా కూటమి (Popular Front for the Liberation of Palestine) యొక్క నాయకుడు ఈయన బీరూట్‌లో ఒక కారు బాంబు ద్వారా హత్యకు గురయ్యాడు. ఈ హత్యకు తరువాత ఇజ్రాయెలీ ఇంటెలిజెన్స్ సంస్థ మొస్సాద్ బాధ్యత వహించింది.
మూలాలు
వర్గం:అరబ్ ప్రజలు వర్గం:పాలస్తీనా వర్గం:1936 జననాలు వర్గం:1972 మరణాలు
కాల్షియం హైపోక్లోరైట్
కాల్సియం హైపోక్లోరైట్ఒక రసాయన సమ్మేళన పదార్థం.ఇది ఒక అకర్బన రసాయన సమ్మేళన పదార్థం.కాల్సియం, క్లోరిన్, ఆక్సిజన్ మూలకాల పరమాణువుల సంయోగం వలన కాల్సియం హైపోక్లోరైట్ రసాయన సమ్మేళనపదార్థం ఏర్పడినది. కాల్సియం హైపోక్లోరైట్ రసాయన సమ్మేళన పదార్థం యొక్క రసాయన సంకేతపదం Ca (ClO) 2. సున్నం, కాల్సియం క్లోరైడ్ లమిశ్ర మైన ఈ రసాయన సంయోగ పదార్థాన్ని విపణి వీధిలో క్లోరిన్ పొడి లేదా విరంజన చూర్ణం (bleaching powder) అను పేరున అమ్మబడుచున్నది. దీనిని నీటిని శుద్ధికరణప్లాంటు లలో బ్లీచింగ్ కారకంగా ఉపయోగిస్తారు. సోడియం హైపోక్లోరైట్ కన్న కాల్సియం హైపోక్లోరైట్ ఎక్కువ స్థిరమైనది, ఎక్కువ ప్రమాణంలో క్లోరిన్ ను కలిగి ఉంది.
కాల్సియం హైపోక్లోరైట్ ఇతర పేర్లు
కాల్సియం హైపోక్లోరైట్ ను ఇంకా హైపోక్లోరస్ ఆమ్లం, కాల్సియం లవణం, బ్లీచింగ్ పౌడర్/విరంజన చూర్ణం, కాల్సియం అక్సిక్లోరైడ్ అనికూడా పిలుస్తారు.
భౌతిక లక్షణాలు/ధర్మాలు
సోడియం హైపోక్లోరైట్ తెల్లని ఘన పదార్థం.వ్యాపారస్థాయిలో ఉత్పత్తి చేసిన సోడియం హైపోక్లోరైట్ పసుపు రంగులో ఉండును.తేమ గలిగిన గాలిలో సోడియం హైపోక్లోరైట్ నెమ్మదిగా వియోగం చెందటం వలన ఘాటైన క్లోరిన్ వాసన కల్గి ఉన్నది. నీటిలో ద్రావణీయత మధ్యస్తంగా ఉండును.సాధు/మృదు జలంతో, మద్యస్థంగా కరినత కలిగిన నీటిలో దీనిని ఉపయోగిస్తారు. ఇదిపొడి (Dry), తడి (hydrated) రూపాలలో లభించును.
సోడియం హైపోక్లోరైట్ అణుభారం 142.98 గ్రాములు/మోల్ .సాధారణ ఉష్ణోగ్రత (20 °C) వద్ద సోడియం హైపోక్లోరైట్ సాంద్రత 2.35 గ్రాములు/సెం.మీ3 .సోడియం హైపోక్లోరైట్ ద్రవీభవన స్థానం 100 °C (212 °F; 373K). సోడియం హైపోక్లోరైట్ బాష్పీభవన స్థానం 175 °C (347 °F; 448K), ఈ ఉష్ణోగ్రత వద్ద ఈ రసాయన పదార్థం విఘటన చెందును.
ద్రావణీయత
సోడియం హైపోక్లోరైట్ నీటిలో కరుగుతుంది. 100 మి.లీ.నీటిలో 21 గ్రాముల వరకు సోడియం హైపోక్లోరైట్‌ కరుగుతుంది. నీటితోచర్యజరుపును. అలాగే ఆల్కహాల్తో చర్యజరుపును.
ఉత్పత్తి
సోడియం హైపోక్లోరైట్ ను కాల్సియం హైడ్రాక్సైడ్/తడి సున్నంతో క్లోరిన్ వాయువు రసాయనచర్య వలన ఉత్పత్తి చేయుదురు.ఈ రసాయన చర్యలను దశలవారిగా/అంచెలంచెలుగావివిధ గాఢతలతో, వివిధ మేళనము (compositions) తో చేయుదురు.పూర్తి పరివర్తన ఈ దిగువ విధంగా ఉండును. బ్లీచింగ్ పౌడర్‌ను కొద్దిగా తడిగా ఉన్న సున్నంతో తయారు చేయుదురు.బ్లీచింగ్ పౌడర్ కేవలం కాల్సియం హైపోక్లోరైట్, కాల్సియం క్లోరైడ్, కాల్సియం హైడ్రాక్సైడ్‌ల మిశ్రమం మాత్రమే కాదు, ఈ మిశ్రమం ప్రధనంగా కాల్సియం హైపోక్లోరైట్ (Ca (OCl) 2), డైబేసిక్ కాల్సియం హైపోక్లోరైట్ (Ca3 (OCl) 2 (OH) 4), డైబేసిక్ కాల్సియం క్లోరైడ్ (Ca3Cl2 (OH) 4) లను కలిగి ఉంది.
పారిశుధ్యం
సాధారణంగా సోడియం హైపోక్లోరైట్‌ను పబ్లిక్ ఈతకొలనులను పారిశుధ్యం చేయుటకు,, త్రాగు నీటిలోని ప్రమాదకర సూక్ష్మజీవుల క్రిమిసంహారం (disinfect) చేయుటకు ఉపయోగిస్తారు.
సేంద్రియ రసాయన శాస్త్ర పరిధిలో వాడుక
సోడియం హైపోక్లోరైట్ సాధారణ ఆక్సీకరణ కారకం.అందువలన దీనిని సేంద్రియ రసాయన శాస్త్ర పరిధిలో ఉపయోగిస్తారు. ఉదాహారణకు గ్లైకోల్స్, α- హైడ్రాక్సీకార్బోక్సిలిక్ ఆమ్లాలను,, కేటోఆమ్లాలను విడగొట్టి ఖండిత అల్దిహైడులను, కార్బోక్సిలిక్ ఆమ్లాలను తయారు చేయుదురు. అలాగే సోడియం హైపోక్లోరైట్ ను హలోఫార్మ్‌రసాయన ప్రక్రియ (haloform reaction) లో క్లోరోఫారాన్ని ఉత్పత్తికావించుటలో ఉపయోగిస్తారు.
భద్రత
పొడిగా ఉన్న చల్లని స్థితిలో, సేంద్రియ రసాయనపదార్థాలకు దూరంగా కాల్సియం హైపోక్లోరైట్ భద్ర పరచెదరు.నిర్జల స్థితిలోకంటే జలయోజిత/ఆర్ద్ర స్థితిలోసురక్షితగా ఉపయోగించవచ్చును.
మూలాలు/ఆధారాలు
వర్గం:రసాయన పదార్థాలు వర్గం:రసాయన శాస్త్రం వర్గం:కాల్షియం సమ్మేళనాలు వర్గం:అకర్బన సమ్మేళనాలు
చిత్తోర్ యుద్ధం
thumb|ప్రస్తుతం చితోర్ కోట, గోముఖ్ రిజర్వాయరు
చిత్తోర్ఘర్ ముట్టడి (20 అక్టోబర్ 1567 - 23 ఫిబ్రవరి 1568) 1567 లో మేవార్ రాజ్యానికి వ్యతిరేకంగా మొఘల్ సామ్రాజ్యం చేసిన ప్రచారంలో ఒక భాగం. అక్బర్ నేతృత్వంలోని దళాలు 8,000 మంది రాజ్‌పుత్‌లను, 40,000 మంది రైతులను చుట్టుముట్టి ముట్టడించాయి. చిత్తోర్ఘర్ లోని జైమల్.
కోట చిట్టోర్ యొక్క గంభీరమైన కోట చరిత్ర 7 వ శతాబ్దం నాటిదని నమ్ముతారు. చిత్రకూట దుర్గా అని పిలువబడే దీనిని చిత్రంగడలోని మోరి రాజవంశం పెంచి, తరువాత 9 వ శతాబ్దపు ప్రతిహారుల చేతుల్లోకి వెళ్లిందని చెబుతారు. తరువాతి యజమానుల యొక్క ఈ సీటు యొక్క శక్తిలో పారామారస్ (10 వ - 11 వ శతాబ్దం), సోలంకిస్ (12 వ శతాబ్దం) ఉన్నాయి, ఇది మేవార్ యొక్క గుహిలోట్స్ లేదా సిసోడియాస్ చేతుల్లోకి రాకముందే. ఈ కోట 152 మీటర్ల కొండపై ఉంది, 700 ఎకరాల (2.8 కిమీ 2) విస్తీర్ణంలో ఉంది. ఇది గౌముఖ కుండ్, హతి కుండ్లతో సహా అనేక గేట్వేలు, చెరువులను కలిగి ఉంది, ఇవి శాశ్వత భూగర్భ నీటి వనరు ద్వారా సరఫరా చేయబడతాయి. 1303 లో Delhi సుల్తానేట్‌లో అలావుద్దీన్ ఖల్జీని తొలగించే వరకు చిత్తోర్ఘర్ అధిగమించలేనిదని నమ్ముతారు. దీనిని బహదూర్ షా గుజరాత్ సుల్తానేట్ కొన్ని సంవత్సరాలలో తొలగించారు.
మొఘలులు రాజస్థాన్ రాజ్యాల గురించి ఎప్పుడూ జాగ్రత్తగా ఉండేవారు. అధికార కేంద్రంగా ఉండటమే కాకుండా, గుజరాత్, దాని సంపన్న నౌకాశ్రయాలతో పాటు మాల్వాకు కూడా రాజ్‌పుట్ ఆధిపత్యాలు అడ్డుపడ్డాయి. ఈ ప్రాంతాలలో దేనినైనా నియంత్రించడానికి, మొఘల్ చక్రవర్తి రాజ్‌పుత్‌లతో ఒక అవగాహనకు రావాలి. అంబర్కు చెందిన రాజా భర్మాల్ వంటి స్థానిక పాలకులు అప్పటికే 1562 లో అక్బర్‌కు సమర్పించారు. అయితే, రాజ్‌పుత్ రాష్ట్రాలలో అత్యంత శక్తివంతమైన, ప్రముఖమైన మేవార్ అలా చేయలేదు. ఉదయ్ సింగ్, మేవార్ యొక్క రానా మొఘల్ సుజరైంటిని అంగీకరించడానికి, నివాళి అర్పించడానికి సిద్ధంగా ఉన్నప్పటికీ, అక్బర్ కు విధేయత చూపిస్తూ తల తగ్గించడానికి అతను సిద్ధంగా లేడు, అబూల్-ఫజల్ ప్రకారం, "అతని పూర్వీకులు ఎవరూ నమస్కరించలేదు, నేల ముద్దు ". అంతేకాకుండా, అక్బర్‌ను మాల్వాకు చెందిన బాజ్ బహదూర్‌కు, తరువాత సంబల్ యొక్క మీర్జాస్‌కు ఆశ్రయం ఇచ్చినప్పుడు రానా కూడా బాధపడ్డాడు. 1567 లో మీర్జాస్, ఉజ్బెక్ ప్రభువుల తిరుగుబాట్లను నిర్వహించిన తరువాత, అక్బర్ రాజస్థాన్, దాని ప్రతిష్టాత్మక రాజ్యం మేవార్ వైపు దృష్టి పెట్టాడు. ముట్టడికి ముందు, అసఫ్ ఖాన్, వజీర్ ఖాన్ నేతృత్వంలోని మొఘలులు మండల్‌ఘర్ ‌పై దాడి చేసి జయించారు, అక్కడ రావత్ బల్వి సోలంకి ఓడిపోయారు.
ప్రారంభంలో, మొఘలులు నేరుగా కోటపై దాడి చేయడానికి ప్రయత్నించారు, కాని సిటాడెల్ చాలా ధృడనిర్మాణంగలది, మొఘలులకు అందుబాటులో ఉన్న ఏకైక ఎంపికలు కోట యొక్క ఆక్రమణదారులను ఆకలితో అలమటించడం లేదా గోడలను చేరుకోవడం, వాటి క్రింద సాప్ చేయడం. గోడకు చేరేందుకు ప్రారంభ దూకుడు ప్రయత్నాలు విఫలమైన తరువాత, అక్బర్ 5,000 మంది నిపుణుల బిల్డర్లు, స్టోన్‌మాసన్స్, వడ్రంగిలను గోడలకు చేరుకోవడానికి సబ్బాట్లు (అప్రోచ్ కందకాలు), గనులను నిర్మించమని ఆదేశించాడు. గణనీయమైన ప్రాణనష్టం తరువాత రెండు గనులు, ఒక సబాత్ నిర్మించబడ్డాయి, మూడు బ్యాటరీలు కోటపై బాంబు దాడి చేశాయి. సబాత్ లక్ష్యాన్ని చేరుకున్న తర్వాత గోడలను ఉల్లంఘించడానికి ఒక పెద్ద ముట్టడి ఫిరంగి కూడా వేయబడింది. ఈ సన్నాహాలను గమనిస్తున్న ఫోర్ట్ గారిసన్ లొంగిపోవడానికి అంగీకరించింది, చర్చలకు సాండా సిల్హాదర్, సాహిబ్ ఖాన్లను పంపింది. వారు సంవత్సరానికి నివాళి అర్పించడానికి, అక్బర్ కోర్టులో చేరడానికి అంగీకరించారు, కాని ఉదయ్ సింగ్ స్వయంగా లొంగిపోవాలని కోరుకున్న అక్బర్ చేత తిరస్కరించబడింది. ముట్టడి ప్రారంభమైన యాభై ఎనిమిది రోజుల తరువాత, సామ్రాజ్య సాపర్లు చివరకు చిత్తోర్ఘర్ గోడలకు చేరుకున్నారు. రెండు గనులు పేలాయి, దాడి శక్తి యొక్క 200 ఖర్చుతో గోడలు ఉల్లంఘించబడ్డాయి. కానీ డిఫెండర్లు త్వరలోనే ఓపెనింగ్‌కు సీలు వేశారు. అక్బర్ తన ముట్టడి ఫిరంగిని సబాత్ కవర్ కింద గోడలకు దగ్గరగా తీసుకువచ్చాడు. చివరగా, ఫిబ్రవరి 22, 1568 రాత్రి, సమన్వయ దాడిని ప్రారంభించడానికి మొఘలులు ఒకేసారి అనేక ప్రదేశాలలో గోడలను ఉల్లంఘించగలిగారు. తరువాతి యుద్ధంలో, అక్బర్ రాజ్‌పుట్ కమాండర్ జైమాల్‌ను మస్కెట్ షాట్‌తో చంపగలిగాడు. అతని మరణం రోజు కోల్పోయినట్లు భావించిన రక్షకుల ధైర్యాన్ని దెబ్బతీసింది. జైమాల్ మరణం తరువాత పట్టా సిసోడియా, ఐస్సార్ దాస్, సాహిబ్ ఖాన్ ఇళ్లలో జౌహర్ (స్వీయ-ప్రేరణ) జరిగింది. 23 ఫిబ్రవరి 1568 న, అక్బర్ వ్యక్తిగతంగా కొన్ని వేల మంది సైనికులతో చిత్తోర్ఘర్ లోకి ప్రవేశించాడు, అది జయించబడింది. 1,000 మంది మస్కటీర్లు కోట నుండి తప్పించుకున్నారు. రాజ్‌పుత్‌లు వారి కుటుంబాలను చంపి, అత్యున్నత త్యాగంలో మరణించడానికి సిద్ధమవుతుండటంతో పొగ స్తంభాలు త్వరలో జౌహర్ ఆచారానికి సంకేతం. వాస్తవంగా రక్షకులందరూ చనిపోయే వరకు చేతితో పోరాటాలతో నిండిన రోజులో. మొఘల్ దళాలు మరో 20-25,000 మంది సాధారణ వ్యక్తులను, పట్టణవాసులను, చుట్టుపక్కల ప్రాంతంలోని రైతులను వారు ప్రతిఘటనకు చురుకుగా సహాయం చేశారనే కారణంతో చంపారు.
వర్గం:యుద్ధాలు
బ్రెడ్ ఫ్రూట్
thumb|గోవాలోని ఫ్రూట్ బ్రెడ్ చెట్టు బ్రెడ్‌ఫ్రూట్ (రొటోకార్పస్ ఆల్టిలిస్) అనేది మల్బరీ, పనస కుటుంబానికి చెందిన పుష్పించే చెట్టు (మొరేసీ). ఇది మొదట్లో ఆస్ట్రోనేషియన్ విస్తరణ ద్వారా ఓషియానియాకు వ్యాపించింది. ఆ తరువాత ఇది ప్రపంచంలోని ఇతర ఉష్ణమండల ప్రాంతాలకు మరింత విస్తరించింది. బ్రిటీష్, ఫ్రెంచ్ నావిగేటర్లు 18వ శతాబ్దం చివరిలో కరేబియన్ దీవులకు కొన్ని పాలినేషియన్ విత్తన రహిత రకాలను పరిచయం చేశారు. ఇది దక్షిణ, ఆగ్నేయాసియా,  పసిఫిక్ మహాసముద్రం, కరేబియన్, మధ్య అమెరికా, ఆఫ్రికా అంతటా దాదాపు 90 దేశాలలో పెరుగుతుంది. ఇది తాజాగా కాల్చిన రొట్టె, బంగాళాదుంప లాంటి రుచిని కలిగి ఉంటుంది. బ్రెడ్‌ఫ్రూట్ న్యూ గినియా, మలుకు దీవులు, ఫిలిప్పీన్స్‌లోని ఆర్టోకార్పస్ కామాన్సీ ( బ్రెడ్‌నట్ లేదా సీడెడ్ బ్రెడ్‌ఫ్రూట్), ఫిలిప్పీన్స్‌కు చెందిన ఆర్టోకార్పస్ బ్లాంకోయ్ (టిపోలో లేదా యాంటిపోలో), కొన్నిసార్లు మైక్రోడగ్‌లోని ఆర్టోకార్పస్ మరియాన్నెన్సిస్‌తో దగ్గరి సంబంధం కలిగి ఉంటుంది. ఇది జాక్‌ఫ్రూట్‌ లాగా ఉంటుంది. అనేక ఉష్ణమండల ప్రాంతాలలో బ్రెడ్‌ఫ్రూట్ ప్రధాన ఆహారం. చాలా బ్రెడ్‌ఫ్రూట్ రకాలు ఏడాది పొడవునా పండ్లను ఉత్పత్తి చేస్తాయి. పండని బ్రెడ్‌ఫ్రూట్ తినడానికి ముందు కాల్చడం లేదా ఉడకబెట్టడం చేస్తారు.
వివరణ
బ్రెడ్‌ఫ్రూట్ చెట్లు 26 మీటర్ల (85 అడుగులు) ఎత్తు వరకు పెరుగుతాయి. పెద్ద, మందపాటి ఆకులు పిన్నేట్ లోబ్‌లుగా లోతుగా కత్తిరించబడి ఉంటాయి. చెట్లు మోనోసియస్, మగ, ఆడ పువ్వులు ఒకే చెట్టుపై పెరుగుతాయి. మగ పువ్వులు మొదట వస్తాయి. ఆ తరువాత ఆడ పువ్వులు వస్తాయి. బ్రెడ్‌ఫ్రూట్ అత్యధిక దిగుబడినిచ్చే ఆహార మొక్కలలో ఒకటి, చెట్లు సంవత్సరానికి 50 నుండి 150 పండ్లను ఇస్తాయి, సాధారణంగా గుండ్రంగా, ఓవల్ లేదా దీర్ఘచతురస్రాకారంలో 0.25-6 కిలోల బరువు ఉంటుంది. దీనిని దాదాపు 90 దేశాల్లో సాగు చేస్తున్నారు.
పోషకాహారం
బ్రెడ్‌ఫ్రూట్‌లో 71% నీరు, 27% కార్బోహైడ్రేట్లు, 1% ప్రొటీన్లు, కొవ్వులు  అతితక్కువగా ఉంటాయి. 100 గ్రాముల మొత్తంలో, ముడి బ్రెడ్‌ఫ్రూట్ లో విటమిన్ సి ఎక్కువగా ఉంటుంది. థయామిన్, పొటాషియం లు తక్కువగా ఉంటాయి.
కలప, ఇతర ఉపయోగాలు
పసిఫిక్ ద్వీపవాసులు  బ్రెడ్‌ఫ్రూట్‌ను విస్తృతంగా ఉపయోగిస్తారు. ఇది  తేలికైన కలప, చెదపురుగులు, షిప్‌వార్మ్‌లకు నిరోధకతను కలిగి ఉంటుంది, కాబట్టి దీనిని నిర్మాణాలు, అవుట్‌రిగ్గర్ పడవలకు కలపగా ఉపయోగిస్తారు. దీని చెక్క గుజ్జును బ్రెడ్‌ఫ్రూట్ టపా అని పిలిచే కాగితం తయారు చేయడానికి కూడా ఉపయోగిస్తారు. స్థానిక హవాయియన్లు పక్షులను బంధించడానికి  ఆ చెట్టు నుండి వచ్చే రబ్బరు పాలును ఉపయోగిస్తారు, బ్రెడ్‌ఫ్రూట్ చెట్టు కలప సమోవా వాస్తుశిల్పంలోని సాంప్రదాయ గృహాల నిర్మాణంలో అత్యంత విలువైన కలపలలో ఒకటి.
మూలాలు
వర్గం:కలప చెట్లు వర్గం:పండ్ల చెట్లు వర్గం:మోరేసి
కలుపు మొక్క
కలుపు మొక్కలు (ఆంగ్ల భాష Weed) సాధారణంగా పనికిరాని మొక్కలు. ఇవి ఉద్యానవనాలలో, మైదానాలలో లేదా వ్యవసాయ భూములలో విస్తారంగా పెరుగుతాయి. ఇవి మిగిలిన ఉపయోగకరమైన మొక్కల కంటే త్వరగా పెరిగి పంటల దిగుబడిని తగ్గిస్తాయి. సాధారణంగా కలుపు అనేది అవాంఛనీయ ప్రదేశంలో పెరిగే ఒక మొక్క.ప్రధాన పంటను నష్ట పరిచే ఇతర గడ్డి మొక్కలను కలుపు అంటారు. కలుపు వలన చీడ పీడలు పెరుగుతాయి, అంతేకాక ప్రధాన పంటకు అందవలసిన పోషకాలను ఇవి స్వీకరిస్తాయి, తద్వారా పంట దిగుబడి తగ్గుతుంది.
కలుపు మొక్కలు పలు విదాలు. ప్రధాన పంటలో మొలిచే రైతుకు అవసరంలేని గడ్డి మొక్కలే కలుపు మొక్కలు. ఈ మొక్కలు రైతులు ప్రధాన పంటకు వేసిన ఎరువులు ఇతర పోషకాలను గ్రహించి ప్రధాన పంట్టకు నష్టం కలిగిస్తాయి. వాటిని కూలీలు చాకచఖ్యంగా సులభంగా గుర్తిస్తారు. పీకేస్తారు. కాని ఒక రకమైన కలుపు మొక్క వుంటుంది. దాని పేరు "ఊదర" .ఇది ఎలా వరి మొక్కల మధ్యలో చేరుతుందో గాని ఇది చాల మోస కారి మొక్క. మనుషుల్లో మోసపూరితమైన వారుంటారనె విషయం అందరికి తెలిసిందే. పశుపక్ష్యాదుల్లో కూడా మోస గాళ్లుంటారు. తమ ఆహారం కొరకు తమ సహ చర జంతువుల నుండి అహారాన్ని దొంగిలిస్తుంటాయి. ఇంకొన్ని జంతువులు పక్షులు తమ ఆహారమైన ఎరను మోస గించి ఏమార్చి గుటుక్కున మింగేస్తాయి. ఇది కూడా చాల మంది ఎరిగినదే. కాని మొక్కల్లో కూడా మోస పూరిత మొక్కలుంటాయని చాల తక్కువ మందికే తెలుసు. ఈ :"ఊదర" మొక్క పూర్తిగా వరి మొక్క లాగే వుంటుంది. వరి మొక్కల మధ్య చేరి అక్కడున్న బలాన్ని అతి తొందరగా పీల్చు కుంటాయి. సకాలంలో వాటి నిపీకేయక పోతె వరి పంట పండదు. అంతా ఊదర పంటే. అవి ఎంత మోసకారివైన ఈ కూలీల కళ్లు గప్పలేవు. చూడ డానికి ఒకే విధంగ వున్న అవి అతి వేగంగా ఏపుగా పెరిగు తాయి. వరి మొక్కలన్ని ఒక విధంగా వున్నా వరి మొక్కలాగే వున్న ఈ ఊదర మొక్కలు కొంత బలంగా ఏపుగా వుంటాయి. ఆ తేడాను బట్టి గుర్తించి వాటిని పీకి అక్కడె ఆ బురదలోనె పూడ్చేస్తారు. ఒకటొ అరో మిగిలిపోతే అవి వెన్ను వచ్చినప్పుడు మాత్రమే గుర్తించ గలము. అప్పుడు రైతులు ఆ వెన్ను లన్ని పక్యానికి రాక ముందే పీకి పారేస్తారు. ఈ కలుపు మొక్క కేవళం వరి పొలాల్లో మాత్రమే పెరుగు తుంది. మరే ఇతర పంటలలోను ఇది పెరగదు. ఇతర పంటల్లో పెరిగితే దీని ప్రత్యేకతను గుర్తించి పీకేస్తారేమో నని దానికి ముందె తెలుసు నేమో? రెండు సార్లు కలుపు తీసిన తర్వాత రెండు నెలలకు వరి పొట్ట కర్ర కొస్తుంది., ఆ తర్వాత ఆ పొట్ట పగిలి వెన్ను బయటకు వచ్చి పాలు పోసుకుంటుంది. ఆ సమయాన "గువ్వలు" దాడి రైతుకు కంటి మీద కునుకు లేకుండా చేస్తాయి. వాటిని గిజిగాడు అంటారు. ఇవి ఊర పిచ్చుకల కన్న చిన్నగా వుండి వేల సంఖ్యలో వుంటాయి. పొలాల చుట్టు పక్కల చెట్ల మీద అందమైన గూళ్లు కట్టుకొని గుంపులు గుంపులుగా నివసిస్తుంటాయి. వీటి గూళ్లు చాల అందంగా ఒకటి రెండంతస్తులను కూడా కట్టు కుంటాయి. అవి తమ ఇళ్లల్లో అనగా గూళ్లల్లో దీపాలు కూడా పెట్టు కుంటాయి. ఈత, చెరకు వంటి ఆకులనుండి పొడవాటి ఈనెలను తీసి చెట్టు చిటారు కొమ్మన, ముఖ్యంగా బావుల్లోకి వాలి వున్న చెట్ల కొమ్మలకు అందమైన గూళ్లు అల్లి అందులో నివసిస్తుంటాయి. చీకటి పడేముందు పొలాల్లో మిణుగురు పురుగులు వెలుగులు చిమ్ముతు ఎగురుతుంటాయి. వాటిని పట్టి తీసుకెళ్ళి వాటిని చంపకుండా తమ గూటిలో పైభాగాన వుంచిన బంక మట్టికి గుచ్చి ఆ వెలుగులో అవి కాపురం చేసుకుంటాయి. రెండు మూడు పురుగులు చాలు ఆ గూటిలో వెలుగు నింపడానికి. ఆ మిణుగురులు చని పోతె వెలుగు రాదు. ప్రతి రాత్రి కొత్త మిణుగురులని తెచ్చి దీపాలు పెట్టు కుంటాయి. వేలెడంత లేని ఈ పిట్టకు ఇంత తెలివి ఎలా వచ్చిందో అని ఆచ్యర్య పోవలసినదే. వాటి గూడు నిర్మాణ శైలి కూడా అంత అందంగా వుంటుంది. ఈ పిట్టలు వరికంకులు పొట్ట పగిలే దశలో వందలాదిగా గుంపులు గుంపులుగా వరికంకుల మీవాలి ఆ లేత గింజలను తమ ముక్కులతో వత్తి అందులో వచ్చే తెల్లని పాలను తాగుతాయి. పంట పండాక ఇటువంటి గింజలు అన్నీ తాలు గింజలే. అందు చేత ఆ సమయంలో గువ్వలను తోల డానికి రైతు పొలం దగ్గర కాపలా వుండవలసినదే. కంకుల్లో గింజ ముదిరాక ఈ గువ్వలు రావు.
గింజలు ముదిరాక ఎలుకలు బాధ మరొకటి ఉంది. ఎలుకలు గట్టుల్లో బొరియలు చేసుకొని రాత్రి వేళల్లో వరి కంకులను కొరికి తమ బొరియల్లో దాచు కుంటాయి. ఈ విధంగా కూడా రైతుకు పంట నష్టం. ఎలుకలను చంపడానికి ఈ రోజుల్లో ప్రభుత్యం ఉచ్చులను, విషపు బిళ్లలను సరపరా చేస్తున్నది. ఇంకా కొన్ని నివారణ మార్గాలను ప్రచారం చేస్తున్నది. కాని ఆ రోజుల్లో "ఇర్ల వాళ్ళు" ఎలుకలను పట్టడాని పలుగు, పార, చిన్న గునపం తీసుకొని పొలాల వెంబడి సతీ సమేతంగా తిరుగుతూ ఎలుక బొరియ కనబడితె అందులోకి పొగ పెట్టి త్రవ్వి ఎలుకలను పట్టి, అవి ఆ బొరియల్లో దాచి పెట్టిన వరి కంకులను చేజిక్కించుకునే వారు. పొగ పెట్టడాన్ని "ఊదర పెట్టడం" అంటారు. ఒక చిన్న మట్టి కుండకు కింది వైపున చిన్నని రంధ్రం చేస్తారు. ఆ కుండలో పిడకలు కొన్ని వేసి నిప్పుపెట్టి దాని నిండుకు కొంత గడ్డిని, పచ్చి ఆకులను వేసి కుండ మూతిని ఎలుక బొరియకు బోర్లించి చుట్టు మట్టి కప్పి వెనక వున్న రంధ్రంద్వారు ఊదుతారు. అప్పుడు దట్టమైన పొగ ఎలుకల బొరియలంతా వ్వాపిస్తుంది. ఊపిరాడని ఎలుకలు ఎక్కడో ఒక చోట బయటకు వస్తాయి. అప్పుడు వాటిని పట్టుకుంటారు. కొన్ని ఊపిరాడక లోపలే చని పోతాయి. ఆ బొరియలను త్రవ్వి చనిపోయిన ఎలుకలను పట్టు కుంటారు. ఆ రోజుకి వారి కుటుంబానికి కావలసిన తిండి గింజలు, కూరలోకి ఎలుకల మాంసం దొరుకు తుంది. ఇప్పటికి వీ ఎలుకలను మెట్ట పైర్లలో, ఇతరత్రా ఎలుకలు, పిట్టలను పడుతున్నారు. ఈ ఇర్ల వాళ్ళు ఒక జాతి ప్రజలు. వారి వృత్తి కేవళం తేనె తీయడం, ఎలుకలను పట్టడం, చిన్న చిన్న అడవి జంతువులను, పిట్టలను వేటాడ్డం. వీరు పల్లెలకు దూరంగా అడవులకు దగ్గరగా నివసిస్తుంటారు.
వరికంకులు గింజ కట్టి ముదిరి పైరు ఎర్ర బారితే ఇక ఆ పొలానికి నీరు పెట్టడం మానేస్తాడు రైతు. ఇక పది రోజుల్లో కోతకు సిద్దం అవుతుంది. కూలీలలు పిలిచి, తన కుటుంబ సభ్యులతో కలిసి కొడవళ్లు తీసుకొని వరికోతకు ఉపక్రమిస్తాడు రైతు. పొలం అంతా కోసి వాదులు (కుప్పలు) వేసి నాలుగు రోజులు ఎండనిచ్చి వాటిని మోపులు కట్టి ఐదారు మోపులను పొలంలోనె వదిలి మిగతా అన్నీంటిని కళ్ళం లోనికి చేర్చి కూలీలను పెట్టి తనూ ఒక చెయ్యీ వేసి వాది కొట్టి (నూర్చి) గింజలను వేరు చేస్తారు. పొలంలో వదిలిన ఈ ఐదారు మోపుల వృత్తి పరి వారికి మేర కొరకు వదిలేస్తారు. చాకలి, మంగలి, కుమ్మరి, వడ్రంగి, నీరుగట్టోడు, మొదలగు వారు తలా ఒక మోపు వాలిళ్లకు తీసుకెళ్ళి దాచుకొని, అలా అందరి దగ్గరనుండి మోపులు తెచ్చి ఒక రోజున వాటిని నూర్చి వడ్లను వేరు చేసుకుని ఉపయోగించు కుంటారు. రైతు తన కల్లంలో వున్న ఆ గింజలనుండి తాలు, తప్పలను వేరు చేయడానికి తూర్పార పట్టు తారు. ఆ వడ్లను బస్తాలకు నింపి తన ఎడ్ల బండి మీద ఇల్లు చేరుస్తారు. ఆ తర్వాత ఒక మంచి రోజు చూసుకొని కొత్త వడ్లను దంచి బియ్యం చేసి ఆ బియ్యాన్ని పొంగలి పెట్టి అనగా ఆ బియ్యంలో బెల్లంవేసి అన్నం వండి నట్టింట దేవునికి తళిగ వేసి దండం పెట్టుకొని ఆ కొత్త బియ్యం అన్నాన్ని తింటారు. కొన్ని ప్రాంత రైతులు అవకాశాన్ని బట్టి అనేక రకాల పంటలను పండిస్తారు. కాని వరి పంట ఇంటి కొచ్చిన వేళ మాత్రమే ఇటువంటి పూజా కార్యక్రమం చేస్తారు. మొక్క పోకుండా పంట ఇల్లు చేరినందున రైతు కళ్లల్లో ఆనంద వెల్లి విరుస్తుంది. గింజలు తీసిని వరిగడ్డిని..... ఇంత వరకు ఆ పొలంలో కూలి చేసిన వారి కుటుంబాలు ఒక రోజున వచ్చి ఆ గడ్డిని కళ్లంలో వేస్తు ఎద్దులతో తొక్కించి విదిలించి కట్టలుగా కట్టి ఆ ప్రక్కనె వామి (కుప్ప) వేస్తారు. కల్లం అడుగున ఆ గడ్డిలో మిగిలిన గింజలు రాలి వుంటాయి. వాటిని బాగు చేసుకొని వాళ్ళు తీసు కెళ్లతారు. పొలం విస్థీర్ణాన్ని బట్టి వారికి ఆ గింజలే ఒకటి రెండు బస్తాలు దొరుకు తాయి. ఆ రోజుల్లో వడ్ల నుండి బియ్యాన్ని వేరు చేసె యంత్రాలు లేవు. వడ్లను ఏతంతో దంచే వారు. ఇది నీరు తోడే ఏతమే కాని దీనికి నీరు తోడే బాన స్థానంలో పెద్ద రోకలి వుంటుంది. కింద పెద్ద రోలు వుంటుంది. అందులో పెద్ద మొత్తంలో వడ్లను పోసి పెద్ద రోకలితో దంచు తారు. కాని సాధారణంగా ప్రతి ఇంట్లోను రోలు -- రోకలి వుంటుంది. రోట్లొ వడ్లను పోసి ఆడవాళ్ళు రోకలితో దంచు తారు. ఈ పని ఆడవారు మాత్రమే చేస్తారు. ఒకే సారి ఇద్దరు ముగ్గురు కూడా కలిసి దంచు తారు. కొంత సేపు దంచాక దానిని చేటలతో చెరిగి బియ్యాన్ని, పొట్టును వేరు చేస్తారు. రోకలిని పెద్ద కర్రమానుతో చేస్తారు. దానికి క్రింద పెద్దది, పైన చిన్నది అయిన పొన్ను వుంటుంది అది ఇనుముతో చేసింది. ఈ రోకలితో అనేక రకాల జొన్నలు, సజ్జలు వంటి గింజలను పప్పులను కూడా దంచు తారు. బియాన్ని పిండి చేయాలంటే కూడా రోలు, రోకలి అవసరమే. ప్రస్తుతం అన్నింటికి యంత్రాలు వచ్చాయి. రోలు, రోకలి మూల పడ్డాయి. ఇది నీరే ప్రదాన అవసరమైన వరి పంట పండించడంలో కొన్ని ప్రాంతాల రైతుల కడగండ్లు వర్ణనాతీతం. వర్షాభారంతో నీరె లేనప్పుడు ఇక వరి ఎక్కడ పండు తుంది. అంచేత ప్రస్తుతం వరి వేసే రైతే కొన్ని ప్రాంతాలలో లేడు. జలాశయాలు, నదులు, కాలువలు వున్న ప్రాంతాలలోనే రైతులు వరి పండించు చున్నారు. అప్పట్లో బియ్యం కొరకు రైతు అంగడి కెళితే అదో అవమానం, నామోషి. ఇప్పుడు అదే రైతు రేషన్ బియ్యం కొరకు అంగలార్చడం, అవి చాలక అంగట్లో బియ్యం కొరకు వెళ్లక తప్పడం లేదు.
చేతితో ఏరి వేయుట
పంటలో అంతర కృషిగా కలుపును ఏరి కలుపు మొక్కలను నాశనం చేయటం ద్వారా కలుపును నివారించవచ్చు.
దుక్కుల ద్వారా నివారణ
నాగలి ద్వారా, లేక గొర్రు ద్వారా దుక్కి దున్ని పంటలో అంతర కృషి చేయట వలన కలుపు నివారించవచ్చు.
మందులతో నివారణ
పంటలో కలుపు మందులను కొట్టడం ద్వారా కలుపు మొక్కలను నివారించవచ్చు
వెలుపలి లంకెలు
వర్గం:వృక్ష శాస్త్రము
మహిళావరణం
"మహిళావరణం: Womanscape" అన్నది ఓల్గా, వసంత కణ్ణబీరన్, కల్పన కణ్ణబీరన్ ల సంపాదకత్వంలో 2001 లో వెలువడిన ఒక తెలుగు-ఆంగ్ల ద్విభాషా పుస్తకం. గత శతాబ్దంలో జీవించిన, ఆంధ్రప్రదేశ్, తెలంగాణ ప్రాంతాలలో వివిధ రంగాలలో కృషి చేసిన, స్త్రీల చరిత్ర చిత్రణల సంకలనం. దీనిని "అస్మిత రిసోర్స్ సెంటర్ వర్ వుమెన్" అన్న సంస్థ వారు ప్రచురించారు.
వెలుపలి లంకెలు
వర్గం:తెలుగు పుస్తకాలు వర్గం:ఆంగ్ల పుస్తకాలు
పుష్య బహుళ పాడ్యమి
సంఘటనలు
2007
జననాలు
2007
మూలాలు
వర్గం:పుష్యమాసము
ముసేలిమాహ్
ముసేలిమా గురించిన హదీసులు
said, "I believe in Allah and His Messenger. If it were my custom to kill a messenger I should kill you." Abdullah said that the sunnah that a messenger should not be killed then came into force. (తిర్మిజీ:1093) slain in the market (he may see him). (అబూదావూద్ :1186)
వర్గం:అరబ్ ప్రజలు వర్గం:అరబ్ క్రైస్తవులు
మదన్
మదన్ ఒక తెలుగు సినీ దర్శకుడు. పలు పురస్కారాలు, ప్రశంసలు అందుకున్న ఆ నలుగురు సినిమాకు రచయితగా పనిచేశాడు.
బాల్యం, విద్యాభ్యాసం
మదన్ చిత్తూరు జిల్లా, మదనపల్లి లో ఒక మధ్యతరగతి కుటుంబంలో జన్మించాడు. అతని డిగ్రీ వరకు చదువు అక్కడే సాగింది. కాలేజీ రోజుల్లో నాటకాలు రాసి, దర్శకత్వ వహించాడు.
కెరీర్
సినిమా రంగం మీద ఆసక్తితో హైదరాబాదుకు వచ్చి చిన్న చిన్న ఉద్యోగాలు చేశాడు. మొదట్లో మానవ వనరుల అభివృద్ధి శాఖ తరపున కొన్ని టీవీ కార్యక్రమాలు రూపొందించాడు. డాక్యుమెంటరీలు తీశాడు. తరువాత మనసంతా నువ్వే, సంతోషం సినిమాల కోసం కెమెరామెన్ ఎస్. గోపాలరెడ్డి దగ్గర సహాయకుడిగా చేరాడు. కెమెరా గురించి తెలుసుకోవడం వల్ల రచనలను దృశ్యరూపంలోకి మార్చేటపుడు ఉపయోగపడుతుందని అలా కొద్ది రోజులు పనిచేశాడు. తరువాత కళ్యాణ రాముడు, ఖుషీ ఖుషీగా సినిమాల్లో రచనా విభాగంలో పనిచేశాడు. వంశీ దర్శకత్వంలో వచ్చిన ఔను వాళ్ళిద్దరూ ఇష్టపడ్డారు సినిమా కథా చర్చల్లో పాల్గొన్నాడు.
దర్శకుడిగా మొదటి సినిమా పెళ్లయిన కొత్తలో చిత్రం కాగా కాఫీ విత్ మై వైఫ్, ప్రవరాఖ్యుడు, గరం, గుండె ఝల్లుమంది, గాయత్రి వంటి చిత్రాలకు దర్శకత్వం చేపట్టారు.
మూలాలు
వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:2022 మరణాలు
మైకెల్ విట్జెల్
మైఖేల్ విట్జెల్ (జననం 1943 జూలై 18) జర్మన్-అమెరికన్ భాషోత్పత్తి శాస్త్రవేత్త, తులనాత్మక పురాణ శాస్త్రవేత్త, ఇండాలజిస్టు. విట్జెల్ హార్వర్డ్ విశ్వవిద్యాలయంలో సంస్కృత ప్రొఫెసరు. హార్వర్డ్ ఓరియంటల్ సిరీస్ (వాల్యూమ్‌లు 50-80) కు సంపాదకుడు.
విట్జెల్ భారతీయ పవిత్ర గ్రంథాలు, ముఖ్యంగా వేదాలపైన, భారతీయ చరిత్రపైనా రచనలు చేసాడు. హిందుత్వ రచయితలు, సెక్టారియన్ హిస్టారికల్ రివిజనిజం చేసే వాదనలను విమర్శిస్తాడు. అతను హిందూ చరిత్రపై కాలిఫోర్నియా పాఠ్యపుస్తకం వివాదంలో USA పాఠశాల పాఠ్యాంశాలను ప్రభావితం చేసే కొన్ని ప్రయత్నాలను వ్యతిరేకించాడు.
జీవిత చరిత్ర సమాచారం
మైఖేల్ విట్జెల్ 1943 జూలై 18 న జర్మనీలోని ష్వీబస్ (ప్రస్తుతం పోలండులో స్వీబోడ్జిన్ పేరుతో ఉంది) లో జన్మించాడు. అతను జర్మనీలో (1965 నుండి 1971 వరకు) పాల్ థీమ్, హెచ్.-పి ష్మిత్, K. హాఫ్‌మన్, J. నార్టెన్, అలాగే నేపాల్‌లో (1972–1973) మీమాంసక జునునాథ్ పండిట్ ల వద్ద ఇండాలజీ చదివాడు. ఖాట్మండూలో (1972–1978), అతను నేపాల్-జర్మన్ మాన్యుస్క్రిప్ట్ ప్రిజర్వేషన్ ప్రాజెక్టుకు, నేపాల్ రీసెర్చ్ సెంటర్‌కూ నేతృత్వం వహించాడు.
అతను ట్యూబింగెన్ (1972), లైడెన్ (1978-1986), హార్వర్డ్‌లో (1986 నుండి ) బోధించాడు. క్యోటో (రెండుసార్లు), పారిస్ (రెండుసార్లు), టోక్యోలో (రెండుసార్లు) సందర్శన ప్రొఫెసరుగా పనిచేసాడు. 1972 నుంచి సంస్కృతం బోధిస్తున్నాడు.
విట్జెల్ ఎలక్ట్రానిక్ జర్నల్ ఆఫ్ వేదిక్ స్టడీస్ (EJVS), హార్వర్డ్ ఓరియంటల్ సిరీస్‌కు ఎడిటర్-ఇన్-చీఫ్. విట్జెల్ 1999 నుండి అసోసియేషన్ ఫర్ ది స్టడీ ఆఫ్ లాంగ్వేజ్ ఇన్ ప్రీహిస్టరీ (ASLIP)కి అధ్యక్షుడిగా ఉన్నాడు. అలాగే కొత్త ఇంటర్నేషనల్ అసోసియేషన్ ఫర్ కంపారిటివ్ మిథాలజీ (2006-) కు కూడా ప్రెసిడెంటుగా ఉన్నాడు.
భాషోత్పత్తి శాస్త్ర పరిశోధన
వేద సంస్కృతం యొక్క మాండలికాలు, పాత భారతీయ చరిత్ర, వైదిక మతం యొక్క అభివృద్ధి, భారత ఉపఖండం యొక్క భాషా పూర్వచరిత్ర మొదలైనవి అతని పాండితీ పరిశోధనలకు ప్రధాన అంశాలు.
వేద గ్రంథాలు, భారతీయ చరిత్ర, కురు రాజ్య ఆవిర్భావం
1987 తర్వాత, అతను వేద గ్రంథాల (1987) స్థానికీకరణపై ఎక్కువగా దృష్టి సారించాడు. అవి తెలిపే ప్రారంభ భారతీయ చరిత్ర, ముఖ్యంగా ఋగ్వేదం, దాని తరువాతి చరిత్రపై దృష్టి పెట్టాడు. ఈ కృషిని R. మేడో వంటి హార్వర్డ్ పురావస్తు శాస్త్రవేత్తలతో సన్నిహిత సహకారంతో చేసాడు. వీరితో కలిసి అతను బోధించాడు కూడా. విట్జెల్ ఢిల్లీ ప్రాంతంలో కురు తెగ ఆవిర్భావం (1989, 1995, 1997, 2003), దాని ప్రాథమిక సంస్కృతి, దాని రాజకీయ ఆధిపత్యం, అలాగే తుది వైదిక కాలం నాటి పాలన, తూర్పు ఉత్తర భారతదేశంలో (1995, 1997, 2003, 2010) మొదటి భారతీయ సామ్రాజ్యపు మూలాన్ని అధ్యయనం చేయడం మొదలైన వాటిని లక్ష్యంగా పెట్టుకున్నాడు.
అతను వివిధ వేద శాఖలను, ఉత్తర భారతదేశం లోనూ, వెలుపలా వేద సంస్కృతి వ్యాప్తిలో వాటి ప్రాముఖ్యతనూ సుదీర్ఘంగా అధ్యయనం చేశాడు. దీని ఫలితంగా వేద మాండలికాల (1989), వేద నియమాల అభివృద్ధి (1997) పైనా, పాత భారతదేశం (2003, పునర్ముద్రణ 2010) పైనా అతను చేసిన పరిశోధనలు పుస్తకాలుగా వెలువడ్డాయి.
ఉత్తర భారతదేశంలోని వేద-పూర్వ కాలపు భాషలు
ఉత్తరాదిలోని పూర్వ-వేద ఉపరితల భాషలకు సంబంధించి, ప్రాచీన భారతీయ చరిత్ర యొక్క భాషాపరమైన అంశం అనేక పత్రాలలో అన్వేషించబడింది (1993, 1999, 2000, 2001, 2006, 2009) ఈ అధ్యయనాల్లో ఆస్ట్రోఏషియాటిక్ ( ముండా, ఖాసి మొదలైనవి) అలాగే ఇతర గుర్తించబడని భాషల నుండి ఒక ఉపసర్గ భాష ("పారా-ముండా") నుండి గణనీయమైన మొత్తంలో పదాలను అరువు తెచ్చుకున్న విషయం తెల్లమైంది. అదనంగా, గణనీయమైన సంఖ్యలో వేద, పాత ఇరానియన్ పదాలు, మధ్య ఆసియాకు చెందిన ఒక సబ్‌స్ట్రేట్ భాష (1999, 2003, 2004, 2006) నుండి వచ్చినట్లు గుర్తించాడు. ఈ పరిశోధన F. సౌత్‌వర్త్, D. స్టాంప్‌ల సహకారంతో SARVA ప్రాజెక్ట్ దాని దక్షిణాసియా సబ్‌స్ట్రేట్ డిక్షనరీతో సహా నిరంతరం నవీకరించబడుతోంది.
"దేశీయ ఆర్యుల" పై విమర్శ
NS రాజారామ్ వంటి వారు వివరించిన సింధు శాసనాల అర్థాన్ని వేద గ్రంధాలకు చేసిన "తప్పుడు వివరణలు" అని విమర్శిస్తూ విట్జెల్ వ్యాసాలు ప్రచురించాడు,
సింధు లిపి
విట్జెల్ సింధు లిపి యొక్క భాషా స్వభావాన్ని ప్రశ్నించాడు (ఫార్మర్, స్ప్రోట్, విట్జెల్ 2004). ఫార్మర్, స్ప్రోట్, విట్జెల్ లు సింధు లిపి భాషా సంబంధమైనది కాదని వాదిస్తూ తమ థీసిస్‌కు మద్దతుగా అనేక వాదనలు సమర్పించారు. వాటిలో ప్రధానమైనది సింధు శాసనాల అత్యంత సంక్షిప్తత, 700-సంవత్సరాల కాలంలో చాలా అరుదైన సంకేతాల ఉనికి పెరగడం, మాట్లాడే భాష (అక్షరాధారితమైనా లేదా పదాల ఆధారితమైనా) లకు ఉండే గుర్తుల పునరావృతి లేకపోవడం మొదలైనవి వారి వాదనకు ఆధారాలు.
అంతకుముందు, అతను పారా-ముండా అని పిలిచే ఆస్ట్రో-ఏషియాటిక్ ముండా భాషలకు సంబంధించిన సబ్‌స్ట్రేట్ భాష ఒకటి సింధు నాగరికులు మాట్లాడిన భాష అయి ఉండవచ్చని అతను సూచించాడు.
2005లో ఫార్మర్, స్ప్రోట్, విట్జెల్ థీసిస్‌ను సమీక్షిస్తూ అస్కో పర్పోలా, వారి వాదనలు "సులభంగా వివాదాస్పదం అవుతాయి" అని పేర్కొన్నాడు. అతను, చైనీస్‌ భాషలో పెద్ద సంఖ్యలో ఉన్న అరుదైన సంకేతాల ఉనికిని తన వాదనకు ఆధారంగా ఉదహరించాడు. "ప్రారంభ లోగో-సిలబిక్ స్క్రిప్ట్‌లో వ్రాసిన కొద్దిపాటి ముద్రా వచనాలలో గుర్తు పునరావృతం కావడానికి చాలా తక్కువ కారణం" ఉందని నొక్కి చెప్పాడు. 2007 ఉపన్యాసంలో ఈ అంశాన్ని పునఃసమీక్షిస్తూ పర్పోలా, ఫార్మర్ తదితరులు చేసిన 10 ప్రధాన వాదనలలో ప్రతీ ఒక్కదానికీ ప్రతివాదాలను సమర్పించాడు. "స్క్రిప్టు దాని సంకేతాలలో కొన్నింటిని ఫొనెటైజ్ చేయడానికి రెబస్ సూత్రాన్ని ఉపయోగిస్తే, చిన్న నామవాచక పదబంధాలు, అసంపూర్ణ వాక్యాలు కూడా పూర్తి రచనగా అర్హత పొందుతాయి" అని అతను పేర్కొన్నాడు. పర్పోలా చేసిన ఈ పాయింట్లన్నిటినీ రిచర్డ్ స్ప్రోట్, "కార్పోరా అండ్ స్టాటిస్టికల్ అనాలిసిస్ ఆఫ్ నాన్-లింగ్విస్టిక్ సింబల్ సిస్టమ్స్" (2012) అనే సుదీర్ఘమైన పేపర్‌లో తిరస్కరించాడు.
హిందూ చరిత్రపై కాలిఫోర్నియా పాఠ్యపుస్తకం వివాదం
అమెరికాలో స్థిరపడ్డ ది వేదిక్ ఫౌండేషన్, హిందూ ఎడ్యుకేషన్ ఫౌండేషన్ వంటి కొన్ని హిందూ సంస్థలు కాలిఫోర్నియా రాష్ట్రపు పాఠశాలల చరిత్ర పాఠ్యపుస్తకాల్లో కొన్ని మార్పులను సూచించాయి. 2005లో విట్జెల్ ఈ సూచనలను వ్యతిరేకించాడు. ఆ మార్పులు పాండిత్యపరమైనవి కావని, మత-రాజకీయ స్వభావం ఉన్నవి మాత్రమేననీ అతని వాదన. ఆ మార్పులను సమీక్షించడానికి ఏర్పాటు చేసిన నిపుణుల ప్యానెల్లో అతన్ని కూడా నియమించారు. ఆ తరువాత ఆమోదించబడిన రాజీ సవరణలను రూపొందించడంలో అతడు తోడ్పడ్డాడు.
విట్జెల్ ప్రయత్నాలకు విద్యావేత్తల నుండి, కొన్ని సమూహాల నుండీ మద్దతు లభించింది,  కానీ అసలు మార్పులను సూచించిన వారి నుండి తీవ్ర విమర్శలు వచ్చాయి. వారు ఈ అంశంపై అతని నైపుణ్యాన్నీ నిపుణుల ప్యానెల్లో అతని నియామకాన్నీ ప్రశ్నించారు.
కాలిఫోర్నియా పేరెంట్స్ ఫర్ ఈక్వలైజేషన్ ఆఫ్ ఎడ్యుకేషనల్ మెటీరియల్స్ (CAPEEM) వారు సబ్‌పోనా విట్జెల్‌కు జారీ చేసారు. దీన్ని ప్రత్యేకంగా స్కూల్‌బుక్ కేసు కోసమే 2006 నవంబరులో స్థాపించారు. టెక్స్ట్‌బుక్ విషయంలో కాలిఫోర్నియా అధికారుల నిర్ణయాలకు వ్యతిరేకంగా వేసిన కోర్టు కేసుకు మద్దతుగా దీన్ని స్థాపించారు. మసాచుసెట్స్ కోర్టులలో అతనిపై CAPEEM వారు దావా వేసారు. అయితే ఇది రెండుసార్లు కొట్టివేయబడింది. అతను ఇప్పటికే CAPEEMకి పత్రాలను సమర్పించాడు.
విట్జెల్ హిందూమతం పట్ల వివక్షతో ఉన్నాడని కూడా ఆరోపణలున్నాయి. ఈ ఆరోపణలను అతను ఖండించాడు. రెడిఫ్ ఇండియా విదేశాల్లోని సీనియర్ ఎడిటర్ సుమన్ గుహా మజుందార్‌కి ఇచ్చిన ఇంటర్వ్యూలో విట్జెల్, హిందూ ఎడ్యుకేషన్ ఫౌండేషన్, వైదిక్ ఫౌండేషన్‌ల ఉద్దేశాలు మంచివేననీ, హిందూ మతం యొక్క తప్పుడు వివరణలను సరిదిద్దడానికి ఉద్దేశించినవనీ అంటూ, అయితే వారి పద్ద్ధతులు మాత్రం మతపరమైనవి, సంకుచితమైనవి, చారిత్రకంగా తప్పు అని చెప్పాడు.
విట్జెల్ ఇలా అన్నాడు, "నేను హిందూ ద్వేషిని అని తప్పుగా చిత్రీకరిస్తారు కానీ నేను హిందూ ద్వేషినికాదు. చరిత్రను తప్పుగా సూచించే వ్యక్తులను ద్వేషిస్తాను."
మూలాలు
వర్గం:జీవిస్తున్న ప్రజలు వర్గం:1943 జననాలు
వార్ధా నది
వార్ధా నది గోదావరి నదికి ఉపనది. ఇది మహారాష్ట్ర లోని వార్ధా జిల్లాలో ప్రవహిస్తుంది. విదర్భ ప్రాంతంలోకెల్లా పెద్ద నది. ఈ నది మధ్య ప్రదేశ్, బేతుల్ జిల్లా, ఖైర్వానీ గ్రామం వద్ద సాత్పురా పర్వతాలలో ఉద్భవిస్తుంది. ఇది సముద్ర మట్టానికి 777 మీ. ఎత్తున ఉంది. మధ్య ప్రదేశ్ లో 32 కి.మీ. ప్రవహించి మహారాష్ట్రలో ప్రవేశిస్తుంది. మహారాష్ట్రలో 528 కి.మీ. ప్రయాణించి, గడ్చిరోలి జిల్లా చాప్రాల వద్ద వైన్‌గంగ నదిలో కలుస్తుంది. ఆ తరువాత వైన్‌గంగ ద్వారా ప్రాణహిత నది లోను, అంతిమంగా గోదావరి నదిలోనూ కలుస్తుంది. ఈ నదిమీద ఎగువ వార్ధా ఆనకట్ట నిర్మించారు.
ఉపనదులు
వార్ధాకు ఎడమ వైపున కార్, వేనా, జాం, ఎరాయ్ ఉపనదులున్నాయి. కుడి వైపున మాడూ, బెంబాలా, పెన్‌గంగ ఉపనదులు కలుస్తాయి.
ఆనకట్టలు
మోర్షి వద్ద ఎగువ వార్ధా ఆనకట్టను నిర్మించారు. అమరావతి పట్టణానికి, మోర్షి, వరూద్ తాలూకాలకూ దీన్ని జీవధారగా భావిస్తారు.
దిగువ వార్ధా ఆనకట్టను అమరవాతి జిల్లా లోని వరూద్ బాగాజి గ్రాఅం వద్ద నిర్మించారు. ఇది వార్ధా జిల్లాకు నీరందిస్తుంది. యావత్‌మల్ జిల్లాకు నీరందించేందుకు, వార్ధాకు ఉపనది యైన బెంబాలాపై బాభుల్‌గావ్ వద్ద ఆనకట్ట నిర్మించారు
మూలాలు
వర్గం:నదులు
అనోనేసి
అనోనేసి (Annonaceae) కుటుంబంలో దాదాపు 80 ప్రజాతులకు చెందిన 820 జాతుల మొక్కలు ఉన్నాయి. దీనికి ఈ పేరు అనోనా (Annona) ప్రజాతి మూలంగా వచ్చినది. ఇవి ప్రధానంగా ఉష్ణమండల ప్రాంతాలలో వ్యాప్తిచెంది ఉన్నాయి. భారతదేశంలో దాదాపు 129 జాతులను గుర్తించారు.
మూలాలు
వర్గం:అనోనేసి వర్గం:ద్విదళబీజాలు
రాజ్ తరుణ్
రాజ్ తరుణ్ ఒక తెలుగు సినీ నటుడు. ఉయ్యాల జంపాల సినిమాతో కథానాయకుడిగా పరిచయమయ్యాడు. సినిమాల్లోకి రాక మునుపు అనేక లఘుచిత్రాలకు పనిచేశాడు.
బయటి లంకెలు
వర్గం:తెలుగు సినిమా నటులు
శివలింగపుష్పం
శివలింగ వృక్షం చెట్టు శాస్త్రీయ నామం కౌరౌపిటా గియానెన్సిస్. ఆంగ్ల పరిభాషలో కేనన్ బాల్ ట్రీ అంటారు. ఇది దక్షిణ అమెరికాలోను, దక్షిణ భారతదేశంలోను కనిపిస్తుంది. ఈ వృక్షాన్ని నాగలింగ వృక్షమని కూడా అంటారు. వీటి పుష్పాల మధ్య భాగం పడగ విప్పిన సర్పం వలె ఉంటుంది.
లక్షణాలు
కుడి|thumb|శివలింగపుష్పాలు, పండ్లు. శివలింగ వృక్షం శివుడి జటాజూటముల ఆకృతిలో,వెండ్రుకలు విప్పారినట్లుగా ఉంటాయి.పుష్పాలు కొమ్మలకు పూయకుండా వెంట్రుకల లాంటి జడలకు పూస్తాయి. పైభాగాన నాగ పడగ కప్పి ఉన్నట్లుగా ఉండి లోపల శివలింగాకృతిలో ఉంటాయి. శివలింగపుష్పాల్ని నాగమల్లి పుష్పాలుగా,మల్లికార్జున పుష్పాలుగా కూడా పిలుస్తారు.ఇవి అద్భుత సుగంధ పరిమళాలు వెదజల్లుతుంటాయి. thumb|left|శివలింగపుష్పం
హిందూమతం
హిందువులు శివలింగపుష్ప రూపంలో, వృక్షరూపంలో శివుడు కొలువై ఉన్నాడని బావిస్తారు. శివలింగపుష్పాలు సర్వదేవతలకు ముఖ్యంగా శివునికి ప్రీతికరం. ఈ పుష్పాలతో శివపూజ చేయడం ప్రతి శివభక్తునికి నిజంగా ఒక వరం. శివలింగపుష్పాలతో శివపూజ చేసిన వారికి జన్మరాహిత్యాన్ని పొంది, అంత్యమున కైవల్యం పొందునని శివపురాణంలో ఉంది. ఏ దేవునికైనా ఈ పుష్పం సమర్పించినప్పుడు, తప్పనిసరిగా ఆ దేవతల శిరస్సుపై లేదా భుజస్కందాలలో మాత్రమే అలంకరించాలి. పాదాలదగ్గర వేయరాదు. పార్వతికి మాంగల్యంలో అలంకరించాలి.
వర్గం:లెసిథిడేసి వర్గం:పుష్పాలు
దక్షిణ కోసల
మధ్య భారతదేశంలోని చారిత్రక ప్రాంతాలలో దక్షిణ కోసల ఒకటి. ఇది ఇప్పుడు ఛత్తీసుగడు, పశ్చిమ ఒరిస్సాలోని కొన్ని ప్రాంతాలలో ఉంది. ఇది ప్రస్తుత మహారాష్ట్రలో విదర్భ ప్రాంతంలోని కొంత భాగాన్ని కూడా కలిగి ఉండవచ్చు.
వివిధ సమయాలలో భద్రావతి, సిర్పూరు (పురాతన శ్రీపుర), తుమను (పురాతన తుమ్మన), రతన్పూరు (పురాతన రత్నపుర) దాని రాజధానులుగా ఉన్నాయి.
విస్తరణ
కోసాలా ("దక్షిణ కోసల") ను కొన్నిసార్లు కోసల అని పిలుస్తారు. దీనిని ప్రస్తుత ఉత్తర ప్రదేశు లోని ఉత్తర కోసల ("ఉత్తర కోసల") నుండి వేరు చేయడానికి దీనిని దక్షిణ కోసల పిలుస్తారు.
రాయపూరు, బిలాసపూరు, సంబల్పూరు జిల్లాల సరిహద్దు ప్రాంతం కచ్చితంగా దక్షిణ కోసల ప్రాంతంలో ఒక భాగమని ఎపిగ్రాఫికు ఆధారాలు సూచిస్తున్నాయి. ఈ జిల్లాలలో కనిపించే శాసనాలు కోసల దేశంలో ఉన్న గ్రామాల గ్రాంట్లను నమోదు చేస్తాయి. ఈ శాసనాలలో పేర్కొన్న పాలకులకు దక్షిణ కోసల (కోసలాధిషా, కోసలాదిపతి, కోసల-నరేంద్ర వంటివి) ప్రజలు తమ ప్రభువును సూచించే శీర్షికలు ఇవ్వబడ్డాయి.
7 వ శతాబ్దపు చైనా యాత్రికుడు జువాన్జాంగు అభిప్రాయం ఆధారంగా, సమకాలీన కోసల సామ్రాజ్యం వైశాల్యం 6,000 లీ అంటే సుమారు 81,000 చదరపు మైళ్ల విస్తీర్ణం. ఇది 7 వ శతాబ్దంలో దక్షిణ కోసల ప్రాంతం పైన పేర్కొన్న జిల్లాల సరిహద్దు ప్రాంతం కంటే చాలా పెద్ద ప్రాంతాన్ని కలిగి ఉందని సూచిస్తుంది. సంబల్పూరు సరిహద్దులో ఉన్న ప్రస్తుత ఒడిశాలోని ఇతర ప్రాంతాలు కూడా దక్షిణ కోసలలో భాగమని సోమవంశీ శాసనాలు సూచిస్తున్నాయి. జువాన్జాంగు కాలంలో కోసాల 78 వ మెరిడియను తూర్పు నుండి తూర్పు-పడమర దిశలో 85 వ మెరిడియను తూర్పు వరకు విస్తరించి ఉన్నట్లు తెలుస్తుంది.
కోసల ఉత్తర సరిహద్దు మేకల రాజ్యంలో భాగమైన అమరకాంతకకు దక్షిణాన ఉంది. వాయు పురాణం, మత్స్య పురాణాలతో సహా పురాణాలు మేకల, కోసలలను విభిన్న ప్రాంతాలుగా పేర్కొన్నాయి. ఒకతక రాజు రెండవ పృథ్వీషేన బాలఘాటు శాసనం వంటి పురాతన ఎపిగ్రాఫులు కూడా ఈ రెండు ప్రాంతాల మధ్య తేడాను గుర్తించాయి. ఏదేమైనా ఒక ప్రదేశంలో వాయు పురాణం దీనిని మేకలాలను పంచ కోసలాలలో ఒకటిగా పేర్కొంది ("ఐదు కోసలాలు"). ఇది ఏదో ఒక సమయంలో మేకల ప్రాంతంలోని ముఖ్యులు కోసల పాలకులకు అధీనంలో ఉన్నారని సూచిస్తుంది.
దక్షిణాన దక్షిణ కోసల ప్రాంతం దాని శిఖరాగ్ర స్థాయిలో మహారాష్ట్రలోని ప్రస్తుత విదర్భ ప్రాంతంలో కొంత భాగాన్ని కలిగి ఉన్నట్లు తెలుస్తుంది. నల మహారాజు పురాణం ఆయన కోసల రాజధానికి చేరుకున్నట్లు పేర్కొంది: ఆయన ప్రయాణ మార్గం వర్ణన ఈ రాజధాని ప్రస్తుత భద్రావతి అని సూచిస్తుంది.
ఏది ఏమయినప్పటికీ దక్షిణ కోసల, మహాకోషల ఒకే భౌగోళిక విభాగాన్ని సూచిస్తారనే వాదనకు పురాతన గ్రంథాలు లేదా శాసనాలు ఏవీ మద్దతు ఇవ్వలేదు. పురాతన సంస్కృత గ్రంథాలు తరచుగా దక్షిణ కోసల గురించి ప్రస్తావించాయి కాని మహాకోషల ఒక ప్రాంతం పేరుగా పేర్కొనలేదు.
రాజధానులు
వివిధ సమయాలలో కోసలలు సిర్పూరు (పురాతన శ్రీపుర), తుమను (పురాతన తుమ్మన), రతన్పూరు (పురాతన రత్నపుర) ఉన్నాయి. జువాన్జాంగు కాలంలోనే భద్రావతి దక్షిణ కోసల రాజధాని అయి ఉండవచ్చు.అయినప్పటికీ సిర్పూరు ఈ ప్రాంతం సమకాలీన మరొక రాజధానికి నగరంగా భావించబడుతుంది.
రాజు రెండవ భీమసేన సా.శ. 601 అరంగుశాసనం స్థానిక రిషితుల్యాకుల రాజులకు శ్రీపుర రాజధాని (బహుశా సా.శ. 5 వ శతాబ్దం నుండి) అని సూచిస్తుంది. తరువాతి కాలంలో ఇది పాండువంశీ రాజుల రాజధానిగా పనిచేసింది. వీరిని వారి శాసనాలలో కోసల ప్రభువులుగా అభివర్ణించారు.
శతాబ్దాల తరువాత తుమ్మన, రత్నపుర దక్షిణ కోసల రాజధానులుగా మారాయి. తుమ్మునను కళిగరాజు త్రిపురి కలాచురి సంతతికి చెందిన రాజు మొదటి కోకల్లా (సా.శ. 875) స్థాపించాడు. రత్నపురను కళింగరాజు తరువాత వారసుడు, రత్నపుర కలచురి రాజవంశం రాజు రత్నదేవ స్థాపించాడు.
పురాణాలు
పురాతన భారతీయ సాహిత్యంలో అలాగే రామాయణం, మహాభారతం వంటి పురాణాలలో ఉత్తర భారతదేశంలోని పురాతన కోసల రాజ్యం గురించి చాలా సూచనలు ఉన్నాయి. సూర్యవంశ ఇక్ష్వాకు రాజవంశం రాజులు కోసలరాజ్యాన్ని అయోధ్యను తమ రాజధానిగా చేసుకుని పరిపాలించారు. శ్రీ రామచంద్రుడు ఆ వంశానికి చెందిన రాజు. ఈ పాత్ర కార్యకలాపాల ఆధారంగా రామాయణం వ్రాయబడింది. ఈ రచనలో రాముడి తరువాత ఆయన ఇద్దరు కుమారులు లావ - కుశ మధ్య రాజ్యం విభజించబడింది. ఉత్తర కోసల శ్రావస్తి నగరాన్ని రాజధానిగా చేసుకుని లవుడు పాలించగా, కుశ దక్షిణ కోసలను పాలించాడు. కుశస్థలి నగరం వింధ్య పర్వతశ్రేణికి సమీపంలో ప్రవహిస్తున్న కుశర్వతి నదీతీరంలో స్థాపించి ఆయన కుశాస్థలిపుర నగరం తన కొత్త రాజధానిగా చేసుకుని పాలించాడు. విద్యపర్వతశ్రేణి ఉత్తర, దక్షిణ భారతదేశాలను విభజిస్తుంది. కుశస్థలిపురం ప్రస్తుత ఛత్తీసుగడు రాష్ట్రంలోని బిలాస్పూరు జిల్లాలోని మల్హరు సమీపంలో ఉన్నట్లు గుర్తించారు.
తన సైనిక పోరాటం రాజ్యవిస్తరణ భాగంగా సహదేవుడు ఇండో-గంగా మైదానానికి దక్షిణంగా ఉన్న ప్రాంతాలలో ఉన్న రాజ్యాలను లక్ష్యంగా చేసుకున్నాడు. యుద్ధంలో కోసల రాజు అజేయమైన భీష్మకను ఓడించి సహదేవుడు, వెన్వా ఒడ్డున ఉన్న భూభాగాలను అలాగే కాంతరాకులు, తూర్పు కోసల రాజులను ఓడించాడు.
చరిత్ర
గుప్తసామ్రాజ్య పతనం తరువాత దక్షిణకోసల ప్రాంతాన్ని అనేక చిన్న రాజవంశాలు పాలించాయి. వాటిలో అమర్యక్యుల, పాండువంశీల మేకల, పాండువంశీయుల దక్షిణ కోసల (పాండువంశీయుల శ్రీపురం), షరభపురీయులు ఉన్నారు. ఈ రాజవంశాల కాలక్రమం చాలా స్పష్టంగా లేదు. ఎందుకంటే వాటి శాసనాలు క్యాలెండర్ యుగానికి బదులుగా పాలన సంవత్సరాలలో ఉన్నాయి. ఈ ప్రాంతంలో కనుగొనబడిన ఏకైక పురాతన శాసనం క్యాలెండరు యుగంలో ఉన్నట్లు తెలుస్తుంది. ఇందుకు శూరకుటుంబానికి చెందిన రెండవ భీమసేన అరంగ రాగి-ఫలక శాసనం సాక్ష్యంగా ఉంది. అయినప్పటికీ ఇది ప్రాంతంలోని ఇతర నమోదిత ఆధారాలతో అనుసంధానించబడలేదు. అందువలన ప్రాంతం కాలక్రమాన్ని పునర్నిర్మించడానికి ఇది ఉపకరించదు.
రాజవంశం చివరి సభ్యుడైన అరబాలా రాజు జారీ చేసిన రెండు మల్హారు శాసనాల నుండి మేకల పాండవాల ఉనికి తెలుస్తుంది. రాజు అరబాలా చంద్ర రాజవంశం (సోమవాసా) పురాణ కథానాయకుడు పాండురాజు సంతతికి చెందినట్లు పేర్కొనబడింది.
వ్యాఘ్రరాజా మల్హారు శాసనం ఆధారంగా అమరాయకులాలు (అమర్య కుటుంబం) గుర్తించబడ్డారు. డి. సి. సిర్కారు ఈ కుటుంబం శరభపురియాలతో సమానమని విశ్వసిస్తారు. అజయ మిత్రశాస్త్రి దీనిని ఒక స్వతంత్ర రాజవంశంగా విశ్వసిస్తారు. అయితే హన్స్ టి. బక్కరు దీనిని శరభాపురియుల ఆధీనంలో ఉందని విశ్వసిస్తారు.
శరభాపురియులు ముందుగా గుప్తుల సామంతులుగా ఉన్నారు. వారు పుష్కరీ నాలాలతో పోరాడి ఉండవచ్చు. వారు ప్రత్యేకమైన దక్షిణ కోసల కళ, వాస్తుశిల్పానికి పునాది వేశారు.
దక్షిణకోసల పాండువంశీలకు మేకల పాండువంశీలతో సంబంధం కలిగి ఉన్నట్లు అనిపిస్తుంది. ప్రారంభంలో శరభపురియులకు సామంతులుగా పనిచేశారు.రాజవంశం ప్రారంభ రాజులు వైష్ణవులు. కానీ దాని చివరి రాజు మహాశివగుప్తుడు బాలార్జున తనను తాను శైవుడు (పరమ-మహేశ్వర) గా పేర్కొన్నాడు. ఆయన బౌద్ధులను పోషించాడు. ఆయన పాలనలో చైనా యాత్రికుడు జువాన్జాంగు ఈ ప్రాంతాన్ని సందర్శించాడు. ఆయన రాజ్యాన్ని ("కియావో-సా-లో" లేదా కోసల) ఈ క్రింది విధంగా వివరించాడు:
"రాజధాని వైశాల్యం 40 లీ రౌండు; నేల సమృద్ధిగా, సారవంతమైనది, సమృద్ధిగా పంటలను ఇస్తుంది. [...] జనసాంధ్రత అధికంగా ఉంటుంది. పురుషులు పొడవైన, నలుపు రంగు గలవారుగా ఉన్నారు. ప్రజల స్వభావం కఠినమైనది, హింసాత్మకమైనది; వారు ధైర్యవంతులు, ఉత్సాహవంతులు. ఇక్కడ మతవిశ్వాసులు, అవిశ్వాసులు ఇద్దరూ ఉన్నారు. వారు అధ్యయనపరులుగా అధిక తెలివితేటలు కలిగి ఉంటారు. రాజు క్షత్రియ జాతికి చెందినవాడు; ఆయన బుద్ధుని నియమాలను ఎంతో గౌరవిస్తాడు. అతని ధర్మం, ప్రేమ చాలా ప్రసిద్ది చెందాయి. సుమారు వంద బౌద్ధ సంగారామాలు ఉన్నాయి. వాటిలో 10,000 మంది పూజారులు కంటే తక్కువగా ఉన్నారు; వారందరూ మహాయాన బోధనను ఒకే విధంగా అధ్యయనం చేస్తారు. సుమారు 70 దేవాలయాలు ఉన్నాయి. వేర్వేరు మతవిశ్వాసులు అధికంగా ఉంటారు. నగరానికి దక్షిణాన ఒక పాత సంగారామం ఉంది. దాని పక్కన అకోకా-రాజా నిర్మించిన ఒక స్థాపం ఉంది.
దక్షిణ కోసల పాండువంశీలు ప్రస్తుత ఒరిస్సాను పాలించిన తరువాత సోమవంశీ రాజవంశానికి సంబంధించినవారు కావచ్చు.
గ్రంధసూచిక
వర్గం:Kingdoms of the Ikshwaku clan వర్గం:Kingdoms in the Ramayana వర్గం:Kosala
వర్ణపట మాపకము
ప్రయోగశాలలో పరిశుద్ధ వర్ణపటం ఏర్పరచడానికి వర్ణపటమాపకం అనే పరికరాన్ని ఉపయోగిస్తారు.దీనిలో ముఖ్యమైన భాగాలు కాలిమేటరు, పట్టక వేదిక, ఖగోళ దూరదర్శిని వృత్తకార ప్రదాన స్కేలు, వెర్నియర్ స్కేలు. లో ఒకదానిలో మరొకటి జరిగే రెండు గొట్టాలు క్షితిజ సమాంతరంగా ఉంటాయి.ఒక గొట్టం చివర వెడల్పు మార్చడానికి వీలున్న నిలువు చీలిక, రెండవదాని చివర కుంభాకార కటకం ఉంటాయి .రేక్-పినియన్ తో వాటి మధ్య దూరాన్ని కటఖ నాభ్యంతరానికి సమానమయేటట్లు చేస్తారు.కాంతిజనకం నుంచి చీలిక ద్వారా కాలిమేటర్ లో ప్రవేశించే అపసారి కిరణాలను కాలిమేటర్ సమాంతర కిరణపుంజంగా చేస్తుంది.తిప్పడానికి వీలులేకుండా మట్టపు మరలున్న ఆధార పీఠానికి కాలిమేటర్ బిగించి ఉంటుంది. ఖగోళ దూరదర్శినిని అక్షంమ్మీదుగా తిప్పవచ్చు.దీనితో పాటు వృత్తకారపు ప్రధాన స్కేలు కూడా తిరుగుతుంది.ఏ స్థానంలో ఆయినా మరసహాయంతో దీనిని తిరగ కుండా బిగించవచ్చు.కొద్ది కోణం తిప్పడానికి స్పర్శ రేఖీయ మర ఉంటుంది. ఖగోళ దూరదర్శినికి గల వస్తు, అక్షి కటకాల మధ్య దూరాన్ని రేక్-పినియన్ మార్చవచ్చు .అక్షి కతకానికి ముందు వస్తు కటక నాభివద్ద ఆద్డ తీగలుంటాయి.కాలిమేటర్ ఎంత ఎత్తులో ఉంటుందో దూరదర్సిని కూడా క్షితిజ సమాంతరంగా అంతే ఎత్తులో ఉంటుంది. కాలిమేటర్, దూరదర్శినుల మధ్యలో పట్టకాన్ని ఉంచడానికి పట్టిక వేదిక ఉంటుంది.వృత్తకారపు స్కేలు కేంద్రం దగ్గర నిలువుకడ్డి మీద రెండు గుండ్రటి పలకలుంటాయి.పలకల మధ్య మూడు మట్టపు మరలుంటాయి.వీటిలో పై పలకను క్షితిజ సమాంతరం చేసి దానితోపాటు రెండు వెర్నియర్ స్కేళ్ళు కూడా తిరుగుతాయి .దీనిని తిరగకుండా బిగించడానికి ఒక మర ఉంటుంది.కొద్దికోణం తిప్పడానికి స్పర్శరేఖీయ మర ఉంటుంది.ఎంత ఎత్తులో కావాలంటే అంత ఎత్తులో పట్టక వేదికను బిగించవచ్చు.Spectrometer - Wikipedia, the free encyclopedia thumbnail|వర్ణపట మాపకము
ఇవి కూడా చూడండి
వర్ణపటం
బయట లంకెలు
వర్గం:భౌతిక శాస్త్రం
ప్రియాంక గోస్వామి
ప్రియాంక గోస్వామి (జననం 10 మార్చి 1996) 20 కిలోమీటర్ల వాకింగ్ పోటీల్లో పోటీపడే ఒక భారతీయ క్రీడాకారిణి. ఆమె టోక్యో ఒలింపిక్స్‌లో భారతదేశానికి ప్రాతినిధ్యం వహించి, 17వ స్థానంలో నిలిచింది. 2022 కామన్వెల్త్ గేమ్స్‌లో ఆమె 10000 మీటర్ల నడకలో రజత పతకాన్ని గెలుచుకుంది.
జీవిత చరిత్ర
గోస్వామి అథ్లెటిక్స్‌కు మారడానికి ముందు కొన్ని నెలల పాటు పాఠశాలలో జిమ్నాస్టిక్స్ సాధన చేసింది. విజయవంతమైన పోటీదారులకు లభించే బహుమతులను చూసి ఆమె క్రీడల వైపు ఆకర్షితురాలైంది.
ఆమె భారతీయ రైల్వేలకు OSగా పని చేస్తుంది.
మూలాలు
వర్గం:ఆటలు వర్గం:క్రీడాకారులు వర్గం:కామన్వెల్త్ క్రీడలు
మంగళూరు శాసనసభ నియోజకవర్గం
మంగళూరు శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం దక్షిణ కన్నడ జిల్లా, దక్షిణ కన్నడ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
కణ్మనీ రాంబో ఖతీజా
కణ్మనీ రాంబో ఖతీజా 2022లో విడుదలైన తెలుగు సినిమా. రౌడీ పిక్చర్స్, సెవెన్ స్క్రీన్ స్టూడియోస్ బ్యానర్‌పై విఘ్నేష్ శివన్, నయనతార, ఎస్.ఎస్. లలిత్ కుమార్ తమిళంలో నిర్మించిన 'కాతు వాక్కుల రెండు కాదల్‌'ను తెలుగులో 'కణ్మనీ రాంబో ఖతీజా'గా విడుదల చేయనున్నారు. విజయ్ సేతుపతి, సమంత, నయన తార ప్రధాన పాత్రల్లో నటించిన ఈ సినిమాకు విఘ్నేష్ శివన్ దర్శకత్వం వహించిగా, ఈ సినిమా టీజర్‌ను ఫిబ్రవరి 11న విడుదల చేయగా, సినిమాను ఏప్రిల్‌ 28న విడుదలైంది. కణ్మణి రాంబో ఖతీజా మే 27న హాట్‌స్టార్‌ ఓటీటీలో విడుదలైంది.
మూలాలు
వర్గం:2022 తెలుగు సినిమాలు వర్గం:విజయ్ సేతుపతి నటించిన సినిమాలు
పుష్య బహుళ విదియ
పుష్య బహుళ విదియ అనగా పుష్య మాసములో కృష్ణ పక్షము నందు విదియ తిథి కలిగిన 17వ రోజు.
మూలాలు
వర్గం:పుష్యమాసము
2018 కర్నాటక శాసనసభ ఎన్నికలు
కర్ణాటక రాష్ట్రంలో 2018 మే 12న కర్ణాటక అసెంబ్లీ ఎన్నికలు జరిగాయి. 224 స్థానాలకు జరగవలసిన ఎన్నికలలో 222 అసెంబ్లీ స్థానాలకుమాత్రెమే ఈ ఎన్నికలు జరిగినవి. మిగిలిన రెండు స్థానాలైన విజయనగర శాసనసభ నియోజకవర్గం లో ఎం.ఎల్.ఎ మరణం వల్ల, రాజరాజేశ్వరి నగర్ శాసనసభ నియోజకవర్గంలో ఎన్నికల మోసం అభియోగం వల్ల ఎన్నికలు వాయిదా వేయబడినవి. ఈ స్థానాలలో 2018 మే 28 న ఎన్నికలు జరుగుతాయి. భారతీయ జనతా పార్టీ 2007 లో, 2008 నుండి 2013 వరకు ప్రభుత్వం ఏర్పాటుచేసింది. బహుజన్ సమాజ్ పార్టీ, జనతాదళ్ (సెక్యులర్) పార్టీలు కూటమి కలసి పోటీ చేసింది. ఆమ్‌ఆదమీ పార్టీ మొదటి సారి ఈ రాష్ట్రంలో పోటీ చేసింది.
ఈ ఎన్నికల ఫలితాలలో వివిధ పార్టీలకు లభించిన సీట్ల ఆధారంగా హంగ్ అసెంబ్లీకి దారితీసింది. 104 సీట్లతో భారతీయ జనతా పార్టీ అత్యధిక స్థానాలు సంపాదించింది. కానీ ప్రభుత్వానికి సరిపడే మెజారిటీ (113) ను సాధించలేకపోయింది. 2013 లో ఎన్నికలు జరిగినప్పటి నుంచి రాష్ట్రాన్ని పాలించిన భారత జాతీయ కాంగ్రెస్ కు 78 సీట్లు వచ్చాయి. అది ఏ పార్టీకి సరిపడే మెజారిటీ లేనందున ఉప ఎన్నిక కావాలని కోరింది.
నేపధ్యం
కర్నాటక అసెంబ్లీ కాలం 2018 మే 28 నాటికి ముగుస్తుంది.
ఎన్నికల షెడ్యూల్
భారత ఎన్నికల కమిషన్ చే కర్నాటక అసెంబ్లీ ఎన్నికల షెడ్యూల్ 2018 మార్చి 27 న ప్రకటించబడింది. ఒకే దశలో ఎన్నికల పోలింగును మే 12 న జరిపి, మే 15నాటికి ఫలితాలు ప్రకంటించాలని అందులో ఉంది. ఈ ప్రకటన వెలువడిన నాటి నుండి ఎన్నికల కోడ్ ఆఫ్ కాండక్ట్ అమలులోనికి వచ్చింది.